Celebrul actor și cântăreț Ștefan Bănică Jr. a vorbit despre relația specială pe care a avut-o cu tatăl său, regretatul actor Ștefan Bănică. În cadrul aceluiași interviu, acesta a povestit și despre legătura cu mama sa, jurnalista Sanda Vlad-Liteanu.
În cadrul emisiunii „La cină” de la Digi24, Ștefan Bănică Jr. a povestit despre legătura cu mama sa, care a fost mereu un sprijin de nădejde pentru actor.
„Ca să spun, la vârsta mea, eu și acum o sun pe maică-mea să-i spun unde sunt în momentul în care plec undeva”, a mărturisit el.
Ștefan Bănică Jr. a povestit și despre relație frumoasă pe care avut-o cu tatăl lui, care s-a stins din viață în 1995.
„Am avut o relație extrem de frumoasă și din dragoste (n.r. – cu tatăl său), în ultimii ani, s-a transformat în respect reciproc, profesional, iar asta mi-a dat mie creditul cel mai mare. Dacă pe tatăl meu l-am impresionat, atunci asta înseamnă ceva. Eu de fiecare dată când el juca, când mergeam la teatru să-l văd, lumea îl aplauda și simțeam o anumită vibrație, dar eu nu înțelegeam… Decât mai târziu. Așa îmi părea mie, lăsând subiectivismul deoparte, că era altfel. Nu i-am oferit atât cât mi-a oferit el că n-a mai fost timp, dar m-a prins aproape nouă ani de profesie. Atunci am putut să îi ofer niște satisfacții”, a povestit Ștefan Bănică Jr., conform Click.ro.
Acesta avut o influență asupra vieții și carierei lui Stefan Bănică Jr., iar cântărețul a transmis că faptul că a reușit să-l impresioneze pe tatăl lui înseamnă foarte mult pentru el.
Ștefan Bănică Jr. a povestit și care au fost primii pași în lume actoriei, dar și cum i-a transmis tatălui său că vrea să îi calce pe urme.
„Când i-am zis tatălui că vreau să mă fac actor, mi-a spus: Tu nici nu știi să vorbești. Eram timorat și atunci mi-a zis: Dacă vrei să te faci actor, să duci tava și să zici a venit domnul conte, a plecat domnul conte (n.r. – un actor mediocru), mai bine fă o altă meserie. Acum realizez că lucrul ăsta nu a fost bun pentru mine. De-a lungul carierei mele, 90% dintre lucrurile pe care le-am făcut au fost numai în roluri principale, ceea ce nu este ok pentru un actor”, a recunoscut Ștefan Bănică.